City of London-en ikuspegia.
**City of London** deituriko eremua Londres erdigunean dagoen hiria eta konderria da aldiberean. Izan ere Erresuma Batuko finantzen udalbarruti garrantzitsuena da, bai eta munduko nagusienetarikoa ere.

Historian zehar, Londres hiria Cityaren eta West Enden inguruan egituratu izan da. Azkenengo hamarkadetan, izugarrizko eraikinak jaso dituzte Cityan; adibidez, *Tower 42* (1990era arte Ingalaterrako eraikinik altuena, "Nat West Tower" gisa ezagutua) eta orain dela gutxiko *30 St Axe*, 2003an egindakoa eta, bere itxura dela eta, *the Gherkin* edo '(ozpinetako) pepinoa' ere deitua.

Historia
--------

K.a. 47 urtearen inguruan markatariak ezarri ziren eremu honetan baina erromatarrek K.a. 43 urtean konkistatu eta Londinium hiria sortu zuten orain City-a dagoen muinoan. Erromatarren inperioaren gainbeherarekin batera hiriak ere behera egin zuen.

Ingelesen lehen erregea kontsideratzen den Alfredo Handia, Wessexekoak erromatarren hiri zaharra okupatu zuen eta 886tik aurrera berriztu egin zuen harresi berriak ezarrik eta ibaiertzean kaiak eraikiz. X mendean dagoeneko orduan hiriburua zen Winchester baino handiagoa eta aberatsagoa bihurtu zen.

Erdi Aroan 25 barruti ezarri ziren. Hiria zabaldu ahala XVI mendean eremurik aberatsena sortzen hasi zen erdigunean, Royal Exchange (Burtsa) eta Ingalaterrako Bankua eraikitzerakoan. Hiriak hainbat sute izan zituen, bereziki larria 1666ko Londresko Sute Handia izan zen. Honek hiria suntsitu zuen eta berriz altxatu behar izan zen. Berreraikuntza honen sinbolo aipagarriena Christopher Wren arkitzektuaren San Paulo katedrala izan zen, 1708an bukatu zena.

XIX mendeko Industria Iraultzak Londres izugarri hedatzea ekarri zuen eta XX mendean biztanleek hiriaren periferiarako joera izan zuten. 1894an Citya eta inguruko Londresko konderria bateratzeko ahalegina egin zen baina ez zen gauzatu eta oraindik ere biek banatuta diraute. Bigarren Mundu Gerrako bonbaketek kalte handiak eragin zizkioten Londres guztiari eta baita Cityari ere, 1940an Londresko bigarren Sute Handia eragiteraino. 1970 hamarkadan dorre handiak eraiki ziren.

Ondarea
-------

Cityan daude, besteak beste, San Paulo katedrala, Guildhall (udaletxe zaharra) eta Mansion House, alkatearen egoitza. Bestalde, Londresko alde honetako biztanleria oso eskasa da (7.000 biztanle inguru), baina lanegunetan 300.000 pertsona baino gehiago biltzen dira bertan. Horrenbestez, asteburuetan nahiko toki bakartia izaten da.

* Etxe orratz aipagarrienak:
	+ 30 St Mary Axe
	+ 99 Bishopsgate
	+ Broadgate Tower
	+ Bishopsgate Tower
	+ Heron Tower
	+ Tower 42
	+ 20 Fenchurch Street

Londresko dorrea eta Tower Bridge ("Dorreko zubia") zubi ezaguna, hiriaren ikur bereizgarrietako bat, hiriaren mugan daude baina Tower Hamlets udalerriari dagozkio.

Iruditegia
----------

* San Paulo katedrala.**San Paulo katedrala**.
* Guildhall.Guildhall.
* Londresko Sute Handiaren monumentua.Londresko Sute Handiaren monumentua.
* Mansion House.Mansion House.
* Royal Exchange (Errege Burtsa).Royal Exchange (Errege Burtsa).
* Londresko burtsa.Londresko burtsa.
* Ingalaterrako Bankua.Ingalaterrako Bankua.
* Lloyd's building.Lloyd's building.
* 30 St Mary Axe.30 St Mary Axe.
* 99 Bishopsgate.99 Bishopsgate.
* Broadgate Tower.Broadgate Tower.
* Bishopsgate Tower.Bishopsgate Tower.
* Heron Tower.Heron Tower.
* Tower 42.Tower 42.
* 20 Fenchurch Street.20 Fenchurch Street.
* Leadenhall Market.Leadenhall Market.
* Paternoster Square.Paternoster Square.

Ikus, gainera
-------------

* Londresen banaketa administratiboa
* Central London
* Ingalaterrako Bankua

Kanpo estekak
-------------

* **(Ingelesez)** Auzoko gobernuaren webgunea.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q23311
* Commonscat Multimedia: City of London

---

* **Identifikadoreak**
* WorldCat
* VIAF: 168414687
* ISNI: 0000 0004 0407 4445
* GND: 7844609-0
* LCCN: nr2003001327
* NARA: 10046759
* **Hiztegiak eta entziklopediak**
* Britannica: url
* **Lekuak**
* OSM: 51800
* TGN: 7011798

 |

* Wd Datuak: Q23311
* Commonscat Multimedia: City of London


| * i
* e
* a
Londres Handiko udalerriak (*borough*) |
| --- |
| Barking eta Dagenham · Barnet · Bexley · Brent · Bromley · Camden · City of London · Croydon · Ealing · Enfield · Greenwich · Hackney · Hammersmith eta Fulham · Haringey · Harrow · Havering · Hillingdon · Hounslow · Islington · Kensington eta Chelsea · Kingston upon Thames · Lambeth · Lewisham · Merton · Newham · Redbridge · Richmond upon Thames · Southwark · Sutton · Tower Hamlets · Waltham Forest · Wandsworth · Westminster Hiria |  |